**Білім беру саласы:** «Шығармашылық»

**Бөлімі:** Музыка

**Тақырыбы:** «Тұсау кесу»

**Мақсаты:** Тұсау кесу қазақтың салт-дәстүрін түсіндіру.Тұсау кесу жырының сөзін әнімен бірнеше рет қайталатып айтқызу.Сөздік қорларын дамыту. Қазақтың салт-дәстүрлерін құрметтеуге тәрбиелеу.

**Көрнекіліктері**: Безендірілген зал, тәй-тәй сөзі жазылған плакаттар,ала жіп, қайшы,әже, бала, шашу, түйе , қоржын ,домбыра,кітап, музыка орталығы.

**Әдіс –тәсілдері:** Түсіндіру, көрсету,ойын, ән айту.

**Пән аралық байланыс:** Сөйлеуді дамыту,

**Қостілді компонент:** Бала - ребенка

**Ұйымдастырылған оқу қызметінің барысы.**

Сәлеметсіңдерме?

Здраствуйте?

НеIIo!

Бүгін бізде музыка сабағы. Біз сабағымызды бастамас бұрын шаттық шеңберін жасап алайық.

Шаттық шеңбері (музыка қосылады ағылшынша)

Clap your hands

Clap your hands

Listen to the music and clap your hands

Stamp your feet stamp your feet

Listen to the music and stamp your feet

Turn around turn around

Listen to the music and turn around

Jump up high Jump up high

Listen to the music and jump up hidh

Clap your hands

Clap your hands

Listen to the music and clap your hands

Тамаша балалар! Орнымызға отырайық.

Балалар өткен сабақта қандай әнмен таныстық?

Естеріңе түсіріп көріңдерші?

Әлди-әлди әнімен, бесікпен.

Өте жақсы балалар.

Бүгінгі музыка сабағында қазақтың салт-дәстүрлерінің бірі «Тұсау кесу» дәстүрін сендерге көрсетіп, тұсау кесу әнін орындайтын боламыз.

Бала дүниеге келгенде атын қойып, бесікке салып әлдилеп әнімен тербетіп ұйқыға жатқызатын болған.Өсіп келе жатқан бала еңбектей бастап, қаз – қаз тұрады.Қаз-қаз тұрған баланы көрген ата-анасы тез жүріп,сүрінбесін, құламасын деп тұсауын кесетін болған. Тұсауды ала жіппен, тоқ ішекпен, көк шөппен кескен. Ала жіппен кескенде ырымдап біреудің ала жібін аттамасын деген екен. Тоқ ішекпен кескенде бала тоқ жүрсін деген ырыммен кескен екен. Бұл қазақтың ежелден келе жатқан салт-дәстүрлерінің бірі.Біз осы салтты сақтауымыз керек. Баланың тұсауы кесілмесе сүрініп құлап, жүре алмайды екен.

Жақсы балалар!

Тұсау кесу әнінің сөзін 1-2 қайталатып жаттату.

**Тұсау кесу**

1.Тұсауыңды кесейін

Ала жіпті шешейін

Құтты болсын талабың сенің

Бөбегім шын көңілмен

Тілегім бұл өмірден

Тұсалмасын қадамың сенің

**Қ-сы**

**Тәй –тәй балапаным қаз-қаз,**

**Ботақаным байқа қадамыңды бас.**

**Айналайын тәй-тәй балапаным қаз-қаз,**

**Ботақаным байқа қадамыңды бас.**

2.Бүлдіршінім бөбегім қалауыңды берейін

Тәй-тәй басып келші жаныма,

Саған мәз боп қараймыз

Қадамыңды санаймыз

Қаз-қаз басып көрші тағыда.

**Қ-сы**

**Тәй –тәй балапаным қаз-қаз,**

**Ботақаным байқа қадамыңды бас.**

**Айналайын тәй-тәй балапаным қаз-қаз,**

**Ботақаным байқа қадамыңды бас.**

Өте тамаша балалар.

Балалар сөзімен таныстық енді ,әнімен айтайық, әнді айтпас бұрын дауыс ашу жаттығуларын жасап алайық

А-а-а-а-а, а-а-а-а-а. М-м-м-м-м-м, м-м-м-м-м-м

Олай болса бүгінгі біздің сабағымызға үлкен әже немересін ертіп келіп отыр екен,сендерге тұсау кесу салт-дәстүрін көрсетемін дейді. Олай болса балалар сендер мұқият тыңдап отырыңдар.Кәзір әжеміз тұсау кесіп, шәшуін шашады, сендер сол шәшуді теріп жинап жейтін боласыңдар.

Тұсау кесіп жатқанда музыкамен балалар бірге тұсау кесу әнін орындап береміз.

Балалар біз сабағымызды қорытындыласақ. Сандықтың үстінде әдемі қоржын ілініп тұр екен, Айбике қарап қоржынды ашып көрші.

Не бар екен ? Тапсырмалар.

Бүгінгі сабаққа қалай қатысқандарыңды білгісі келетіні туралы жазыпты.

Жақсы балалар сендерге бүгінгі сабақ ұнады ма?

Бүгін қандай салт-дәстүрмен таныстыңдар?

Бүгін қонаққа кімдер келді?

Қандай әнді тыңдадыңдар?

Бүгінгі сендердің көңіл күйлеріңді білдіретін смайликтер тапсыру.

Осымен бүгінгі оқу қызметіміз аяқталды.

Сау болыңдар!

**«Балауса ясли-бақшасы»**

**КМҚК**

**Музыка**

**«Тұсау кесу»**

**Ашық оқу қызметі**

**Музыка жетекшісі:А.Сейлсинова**